Ajatuslapsi

Ajatuslapsi on suomalaisen kosketinsoittaja Esa Kotilaisen soolouran debyyttialbumi, joka julkaistiin helmikuussa 1977. Albumi on ensimmäisiä suomalaisia ambient-musiikkialbumeita. Levy koostuu pääosin minimalistisista syntetisaattoreilla luoduista äänimaisemista ja atonaalisista melodioista. Kotilainen on itse säveltänyt ja soittanut kaikki levyn kappaleet. Albumi julkaistiin Love Records -levy-yhtiön toimesta 500 kappaleen painoksena vinyylilevynä sekä C-kasettina. Albumi julkaistiin ensimmäistä kertaa CD- levynä vuonna 2008 Siboney Oy:n toimesta remasteroituna painoksena. CD- painoksella on mukana myös kaksi bonuskappaletta. 9. joulukuuta 2016 Svart Records julkaisi albumista kaksi remasteroitua painosta vinyylilevylle: 500 kappaleen rajoitettu painos tavallisella, mustalla vinyylillä sekä 300 kappaleen painos turkoosinsinisellä vinyylillä. == Albumin synty ja taustaa == Kotilainen kertoo säveltäneensä levyä varten valmiita teemoja, mutta suuren osan melodioista syntyneen vasta studiossa äänitysten yhteydessä. Levyyn ovat vaikuttaneet muun muassa Tangerine Dream sekä Lobsang Rampan kirja "Kolmas silmä". Kotilainen kertoo ajatelleensa levyn musiikkia visuaalisesti, tarinanomaisesti; esimerkiksi "Avartuva näkemys" -kappale kertoo tiibetiläisten munkkien matkasta muun muassa tippukiviluolassa. "Ilmassa"-kappaleeseen Kotilainen teki jopa sanoituksen, jota ei kuitenkaan käytetty kappaleessa. Levy nauhoitettiin Alppi-studiossa ja miksattiin Finnlevy-studiossa Helsingissä. Studioteknikkona toimi Jukka Teittinen. Levyn kaivertamisessa oli ongelmia vinyylilevyn teknisen rajoitteisuuden vuoksi; Kotilainen oli muun muassa muokannut bassoraidat vasempaan ja oikeaan kanavaan erilaisiksi, joka aiheutti neulan nousemisen kaivertamisen yhteydessä.Avaruusromua, 5.10.2008, Yle (http://areena.yle.fi/toista?id=1562157) Albumi julkistettiin Särkänniemen planetaariossa Tampereella helmikuussa 1977. == Arvioita == Helsingin Sanomien levyarvostelija piti Kotilaisen sooloalbumia hallittuna, omaleimaisena ja tasapainoisena kokonaisuutena. ”Musiikki aktivoi kuulijaa, sillä sen vapaamuotoisuus antaa mielikuvitukselle laajat liikkumavarat, ja kokemukset muotoutuvat jokaisella kuuntelukerralla erilaisiksi riippuen kuuntelijan omista henkisistä olosuhteista.” Ajatuslapsi otettiin mukaan kirjan 1001 albumia jotka jokaisen on kuultava edes kerran eläessään suomenkieliseen laitokseen. == Kappaleet == Kaikki kappaleet säveltänyt Esa Kotilainen. === A-puoli === # ## muistojen paluu ## näkymä ## vartija ## avoin ovi ## näköala olemattomasta ikkunasta ## tuttavani ## aivan tavallinen peili === B-puoli === # ## tippukiviluola ## säteet, häikäisy ## luonto ## aavistus, avaruuden voima ## saapuvat sillat, yhteydet ## matkaaja ## vastaantulevat planeetat ## sumu # ## syventyminen ## olotila ## keveyden portaat === Vuoden 2008 CD-painoksen bonuskappaleet === # * # == Kokoonpano == * Esa Kotilainen - kaikki soittimet (Minimoog, ARP-2600, Vox StringThing, Fender Rhodes, Kouvola Casotto, viisikielinen kantele, Hammond B3, Leslie 251 & 145, Binson Echorc 2, MRX 90 & 100 Phase, Maestro Phase Shifter, Woxx Wah Wag pedal, Indian bells, Benson echo, Farfisa-urut, Polymoog) === Tuotanto === * Jukka Teittinen - äänitys ja miksaus (äänitetty Scandian Alppi-studioilla 12.5.-6.7.1976 ja miksattu Finnlevyn studiossa Helsingissä kesällä 1976) * Kari Sipilä - kansi * Japa Mattila - vuoden 2008 CD-painoksen layout * Pekka Laine - vuoden 2008 CD-painoksen kansitekstit * Pauli Saastamoinen - vuoden 2008 CD-painoksen ja vuoden 2016 LP-painoksen remasterointi (Finnvox-studioilla huhtikuussa 2008) * Jukka Sarapää - vuoden 2016 LP-painoksen kaiverrus (Timmon) * Jari Nieminen - vuoden 2016 painoksen layout (Blind Design) * Petri Kuljuntausta - vuoden 2016 painoksen kansitekstit ja Esa Kotilaisen haastattelu == Lähteet == == Kirjallisuutta == * Luokka:Vuoden 1977 albumit Luokka:Esa Kotilaisen albumit Luokka:Ambient-albumit Luokka:Love Recordsin albumit